钦定古今图书集成/方舆汇编/职方典/第1526卷 > 《飞越峰天马歌》前人
## 钦定古今图书集成/方舆汇编/职方典/第1526卷 > 《飞越峰天马歌》前人

“高皇御天开大明，龙马出自养龙坑。房星夜下卢龙
塞，天驷晓来骠骑营。殿前重瞳亲赐阅，仗外奚官争
相迎。鸡鸣牛首试控纵，凤师麟仪无逸惊。追风绝尘
羡迅疾，逐日先影差翾轻。四蹄蹁然不蹍地，六飞如
在空中行。”是时蛮妇有奢香，左骖牡骊右牝黄。贡上
金陵一万匹，内厩惟称此马良。宸游清燕幸鸾坡，学
《士承旨赞且歌》。“饮以兰池之瑶水，秣以蓝田之玉禾。
飞越峰名自天锡，骏骨虽朽名不磨。至今百七十岁
时，山头犹有养龙池。”方经“地志或挂漏，箐苗洞獠那
能知。我闻天下有道，飞黄伏皂。又闻王良策马，车骑
满野。前时吉囊寇大同，烽黄直达甘泉宫。近日莫瀛
乱交阯，羽书牙璋遍南中。安得将星”再降傅友德，房
宿重孕飞越峰。一月三捷献俘馘，千旄万旟歌熙雍。
呜呼将相宁有种，龙驵岂无媒。经途访迹一兴慨，郭
隗孙阳安在哉！长歌终曲长风来。